Phalaenopsis equestris

Lišajovec Phalaenopsis equestris Rchb.f. 1850 je rastlina z čeľade vstavačovité (Orcidaceae). Pochádza z Filipín, vyskytuje sa aj na Taiwane.

Je základom mnohých hybridných lišajovcov, ktoré sú dnes v masovej ponuke. Medzi hlavné znaky, ktoré prenáša na hybridné potomstvo je miniatúrny vzrast, veľký počet kvetov, rozvetvené súkvetie alebo červený pysk. Registrovaných je vyše 400 primárnych hybridov P. equestris.

Opis 
Epifytická orchidea s krátkou stonkou skrytou v listových pošvách. Svetlozelené oválno-podlhovasté listy sú dlhé 10-, široké 5 – .

Hnedá kvetná stonka je vzpriamená, na konci ohnutá až ovísavá, nesie strapec postupne dorastajúcich a otvárajúcich sa kvetov s priemerom do . Kvety sú biele s ružovým nádychom až ružové, pysk je ružovo-fialový, postranné laloky so žltým nádychom.

Odrody a formy 
Druh je prirodzene variabilný v závislosti od lokality. Opísané boli viaceré prírodné variety a formy. Všetky môžu sporadicky vytvárať pelorické kvety.
 var. alba (Christ 2001)Kvety čisto biele, kalus so žltými až žltočervenými bodkami (alba = biela).
 var. aureaBiele kvety, kalus je žltý, pysk čiastočne alebo úplne sýtožltý (aurea = zlatá).
Variety alba a aurea nesú rôzne recesívne mutácie, väčšinou v heterozygotnom genotype, takže potomstvo v prvej generácii po vzájomnom ich kríženci má divý fenotyp. 
 var. leucaspis (Rchb.f. 1881)Kvety majú divé sfarbenie, ale kalus a pysk sú biele, bez žltej farby, s výraznými červenými až hnedými bodkami. Podľa niektorých zdrojov sú tepaly ružové so zreteľným bielym okrajom (gr. leukos = biely, aspis = štít).
 var. leucotanthe (Rchb.f. 1883)Má až  veľké kvety, biele až ružovkasté tepaly, pysk je tmavoružový, laterálne laloky biele, na báze žltkasté, kalus žltý s hnedými škvrnami.
 var. aurantiaca (Gower 1892) je synonymum var. leucotanthe.
 var. rosea (Valmayor & D. Tiu 1983)Kvetu sú sýtoružové, pysk tmavoružový, kvety sú menšie a okrúhlejšie; nazýva sa aj (nesprávne) var. ilocos podľa provincií Ilocos na filipínskom ostrove Luzon (rosea = ružová).
 var. cyanochilus Má pysk výrazne dvojfarebný, na základe svetlý až žltý, distálne ružový až ružovomodrý (gr. kyanos = tmavý, modrý).
 var. coerulea je synonymum var. cyanochilus
Medzi jedincami sa môžu sporadicky vyskytnúť farebné formy, ktoré nemajú konkrétne geografické rozšírenie a neboli uznané za odrody:
 f. semi-albaBiele kvety ako ako var. alba, ale má žltý kalus, považuje sa za formu P. equestris var. alba.
 f. orangeNie je botanická forma ale správne kultivar P. equestris ‘Yellow’, neskôr premenovaný na P. equestris ‘Orange’.

Synonymá 
 Phalaenopsis rosea (Lindl 1848)
 Phalaenopsis rosea var. deliciosa (Burb. 1882)
 Phalaenopsis stauroglottis (Hort. 1876)
 Phalaenopsis riteiwanensis (Masamune 1934)
 Stauroglottis equestris (Schauer 1843)

Prírodné hybridy 
P. equestris vytvára viaceré prírodné hybridy
 P. equestris × P. schilleriana → P. × veitchiana
 P. equestris × P. aphrodite → P. × intermedia

Galéria

Referencie

Iné projekty

Externé odkazy 
 Phalaenopsis equestris (Rchb.f 1849)
 Phalaenopsis equestris, (Schauer) Rchb.F., 1850

Vstavačovité